text: L'IES Sant Antoni de Benaixeve va acollir els premis TecnOK de la Mancomunitat Camp de Túria - Noticias CAMP DE TURIA
  L'IES Sant Antoni de Benaixeve va acollir els premis TecnOK de la Mancomunitat Camp de Túria
  L'IES de Sant Antoni de Benaixeve va acollir el lliurament de premis del concurs TecnOK. Es tracta d'una activitat preventiva impulsada des de la Unitat de Prevenció Comunitària en Conductes Addictives (UPCCA) de la Mancomunitat Camp de Túria.
  Aquest concurs de microrelats busca fomentar al mateix temps la creativitat i l'ús de la llengua escrita com a manera d'expressió i promoció de l'esperit crític, a més de la promoció del bon ús de les tecnologies. Enguany, el tercer premi del primer nivell, d'entre els 17 municipis participants, ha sigut per a Paula Gómez-Senent, alumna de 2n ESO de l'IES.
  A l'acte van assistir la regidora de les àrees d'Educació i de Noves Tecnologies, Carla Sierra, la regidora d'Igualtat i Polítiques Inclusives, María Ángeles Irles i l'alcalde, Enrique Santafosta, per a guardonar a la premiada de l'institut. També hi van ser presents la presidenta de la Mancomunitat, Lola Celda, així com els membres de l'equip directiu del centre.
  D'altra banda, també van acudir tot l'alumnat de 2n ESO, a fi d'agrair-los la seua participació, donar-los a conéixer aquest concurs i incentivar en ells la seua participació en la pròxima edició.